ମୁମ୍ବାଇରେ ରହୁଥିବା ଓଡିଶାର ଜଣେ ସାମ୍ବାଦିକ ତଥା ସମାଜ କର୍ମୀ ସାଇ ପ୍ରସନ୍ନଙ୍କ ଗତ ମଇ ୩୧ ତାରଖରେ ନାଗପୁରରେ ଅକାଳ ବିୟୋଗ ଘଟିଛି । ରାଉଲକେଲା ଆସୁଥିବା ବେଳେ ୩୦ ତାରିଖରେ ନାଗପୁର ଠାରେ ସେ ଅସୁସ୍ଥ ହୋଇପଡିଥିଲେ ।
ତାଙ୍କୁ ସେଠାକାର ଡାକ୍ତରଖାନାରେ ଭର୍ତି କରାଯାଇଥିଲା । କିନ୍ତୁ ତାଙ୍କୁ ବଂଚାଇ ହେଲା ନାହିଁ । ଡିଜିଟାଲ୍ ଓଡିଶାର ସ୍ୱପ୍ନ ଦେଖୁଥିବା ସାଇ ପ୍ରସନ୍ନ ଏଥିପାଇଁ କାର୍ଯ୍ୟ ଆରମ୍ଭ କରିସାରିଥିଲେ । କିନ୍ତୁ ତାଙ୍କ ମୃତ୍ୟୁରେ ଏକ ବଡଶୂନ୍ୟ ସ୍ଥାନ ସୃଷ୍ଟି ହୋଇଗଲା ।
୨୦୦୮ରେ ମୁଁ ଏକ ଖବର କାଗଜରେ କାମ କରୁଥିବା ବେଳେ ପ୍ରଥମେ ସାଇ ପ୍ରସନ୍ନଙ୍କ ଫୋନ୍ ପାଇଥିଲି ।ତା ପରେ ସେ ସବୁବେଳେ ମୋ ସହ ଯୋଗାଯୋଗରେ ଥିଲେ। ଯେତେବେଳେ ସେ ଫୋନ୍ କରନ୍ତି, ଗୋଟିଏ କଥା କହନ୍ତି - ଓଡିଶା ପାଇଁ କିଛି କରିବାକୁ ଯୋଜନା କରୁଛି । ଲେଖାଲେଖି ଚାଲିଛି । ଆଉ ମୋତେ ପଚାରନ୍ତି, ତମର ସବୁ କଣ ନୂଆ ଆଇଡିଆ ଅଛି କୁହ । ତାଙ୍କ ଦ୍ୱାରା ପ୍ରତିଷ୍ଠିତ ଜନତା ବିକାଶ ମଂଚର କାର୍ଯ୍ୟକ୍ରମ ସମ୍ପର୍କରେ ମଧ୍ୟ ସେ ସବୁବେଳେ ମୋ ଠାରୁ ମତାମତ ଲୋଡନ୍ତି ।
ମୁମ୍ବାଇରୁ ଥାଇ ଓଡିଶାର ବହୁ ଲୋକଙ୍କ ସହ ସମ୍ପର୍କ ରଖିବା ସହ ବିଭିନ୍ନ କାର୍ଯ୍ୟକ୍ରମରେ ସାମିଲ କରିବା ଥିଲା ତାଙ୍କର ଅଭ୍ୟାସ ।ମଝିରେ ମଝିରେ ଭୁବନେଶ୍ୱର ଆସିଲେ ମୋତେ ଡାକନ୍ତି ଓ ଆମର ଦେଖାହୁଏ । ମାନବାଧିକାର ସମ୍ପର୍କିତ ମିଟିଂ ଓ କର୍ମଶାଳାରେ ମଧ୍ୟ ଦେଖାହୁଏ । ଗତ ମାସରେ ସେ ଡିଜିଟାଲ୍ ଓଡିଶା ଉପରେ ଏକ ସେମିନାର୍ କରିବା ପୂର୍ବରୁ ତାଙ୍କ ସହ ଘନିଷ୍ଠତା ବଢି ଯାଇଥିଲା ।
ତଥାପି ମୁଁ କହିଲି, ଆପଣ ପଢିଛନ୍ତି କି ନାହିଁ ? ସେ କହିଲେ - ମୁଁ ଓଡିଆ ବୁଝି ପାରୁଥିଲେ ମଧ୍ୟ ଠିକ ରେ ପଢିପାରେ ନାହିଁ । ତଥାପି ସେ ଚାରି ପାଞ୍ଚୋଟି ଭାଷା କହିପାରନ୍ତି ବୋଲି ମୁଁ ସେହିଦିନ ସେମିନାର ରୁ ଜାଣିଲି । ମଇ ମାସ ୧ ତାରିଖରେ ହୋଇଥିବା ସେମିନାରରେ କିଛି ତ୍ରୁଟି ପାଇଁ ମୁଁ ସମାଲୋଚନା କରିଥିଲି ।
କିନ୍ତୁ ସେ ମୋ ପାଖକୁ ଫେସବୁକ୍ ମେସେଜ୍ ପଠାଇଥିଲେ - "So we should invite feedback from impartial people. . . .I consider my critics are my best friends than admirers" ।
ଓଡିଶାରେ ସେ ସକ୍ରିୟ ଭାବେ କାମ କରିବାକୁ ଆସିଥିଲେ ୨୦୧୫ରୁ । ସେ ଚାହୁଥିଲେ ଓଡିଶାକୁ ଏକ ଡିଜିଟାଲ୍ ରାଜ୍ୟରେ ପରିଣତ କରିବା ପାଇଁ ବିଭିନ୍ନ ସ୍ତରରେ ସଚେତନତା ସୃଷ୍ଟି କରିବା ଓ ସରକାରଙ୍କ ଉପରେ ଚାପ ପକାଇବା । ସେଥିପାଇଁ ସେ ଯୋଜନା ପ୍ରସ୍ତୁତ କରୁଥିଲେ । ଓଡିଶାର ବିଭିନ୍ନ ସ୍ଥାନରେ ଏଥିପାଇଁ ସଚେତନତା ସଭା, ସେମିନାର ଆୟୋଜନ କରିବା ପାଇଁ କାର୍ଯ୍ୟ ଚାଲିଥିଲା ।
କିଛି ଯୁବବନ୍ଧୁଙ୍କୁ ନେଇ ଏକ ଭଲ ଟିମ୍ ମଧ୍ୟ ଗଢିଥିଲେ । ଜୁନ୍ ୬ରେ ମିଡିଆ ଆଡଭୋକେସୀ ଉପରେ ସେ ଏକ ଟ୍ରେନିଂ କାର୍ଯ୍ୟକ୍ରମ କରିବାର ଥିଲା ଭୁବନେଶ୍ୱରେ । ଏଥିପାଇଁ ମଧ୍ୟ ସେ ଗୋଟିଏ ଦାୟିତ୍ୱ ଦେଇଥିଲେ । ସେହି କାମ । ଇଂରାଜୀ ପ୍ରେସ୍ ରିଲିଜ୍ ଓଡିଆ କରିବା କାମ । ମୁଁ ରାଜି ହୋଇଥିଲେ । ସେ କହିଥିଲେ ଟ୍ରେନିଂ ଆରମ୍ଭ ହେବାର ଦୁଇ ଦିନ ପୂର୍ବରୁ ପଠାଇବି । କିନ୍ତୁ ମେ ୩୧ରେ ସବୁ କଥା ସରିଗଲା ।
ସେ ଚାଲିଗଲେ ଆଉ ଏକ ଦୁନିଆକୁ । ମଇ ୧୫ ତାରିଖରେ ଫେସବୁକରେ ତାଙ୍କ ଆନ୍ଦୋଳନ ପାଇଁ ପାଣ୍ଠି କେଉଁଠୁ ଆସିବ ବୋଲି ସେ ପଚାରୁଥିଲେ । ମୁଁ କହିଥିଲି ମୋର ସେ ବିଷୟରେ ଧାରଣା କମ୍ । ତଥାପି କହିଥିଲି - ଅର୍ଥ ସଂଗ୍ରହ ଉପରେ ଧ୍ୟାନ ଦିଅନ୍ତୁ । ବ୍ୟକ୍ତିଗତ ସମ୍ପତିରେ ଏସବୁ କାମ ହୋଇପାରିବନି । ମୋ କଥାରେ ସେ ରାଜି ଥିଲେ ଓ ତାଙ୍କ ଉତ୍ତର ଥିଲା - "Now my bank balance is Zero, with no property". ସେ କହିଥିଲେ - ଜୁନ୍ ୧ରେ ଓଡିଶା ଆସିବି, ଏ ବିଷୟରେ କଥା ହେବା । ସବୁ କଥା କଥାରେ ହିଁ ରହିଗଲା !
ଲେଖକ ଜଣେ ମାନବାଧିକାର କର୍ମୀ,
ଭୁବନେଶ୍ୱର,ମାର୍ଚ୍ଚ ୧୬(ଓଡ଼ିଶା ଡ଼ଟ୍ କମ୍) ରିଲାଏନ୍ସ ରିଟେଲର ଖାଉଟି ସାମଗ୍ରୀ ଓ ଇଲେକ୍ଟ୍ରୋନିକ୍ସ ଶାଖା ରିଲାଏନ୍ସ ଡ଼ିଜିଟାଲ ଶୁକ୍ରବାର ଭୁବନେଶ୍ୱରରେ ଏହାର ପ୍ରଥମ ଷ୍ଟୋର ଶୁଭାରମ୍ଭ କରିଛି ।
୮,୨୦୦ ବର୍ଗଫୁଟ ଅଞ୍ଚଳରେ ଖାରବେଳନଗରରେ ପ୍ରତିଷ୍ଠା କରାଯାଇଥିବା ଏହି ନୂଆ ଡିଜିଟାଲ ଷ୍ଟୋର ଗ୍ରାହକଙ୍କ ପାଇଁ ଆନନ୍ଦର ବିଷୟ ବୋଲି କୁହାଯାଇଛି ।
ଏଠାରେ ୨୦୦ ଜାତୀୟ ଓ ଆନ୍ତର୍ଜାତୀୟ ବ୍ରାଣ୍ଡର ଗ୍ରାହକଙ୍କ ମନପସନ୍ଦର ୪୦୦୦ ସାମଗ୍ରୀ ଉପଲବ୍ଧ ।
ଗ୍ରହକମାନେ ଏଠାରେ ଅତ୍ୟାଧୁନିକ ଏଲ୍ଇଡ଼ି ଓ ଏଲ୍ସିଡ଼ି ଟିଭି, ଘରୋଇ ଥିଏଟର, ଡିଜିଟାଲ କ୍ୟାମେରା, ମୋବାଇଲ ଫୋନ, ଆଇଟି ଓ ଅନ୍ୟାନ୍ୟ ଉପକରଣ ସହ ଇଲେକଟ୍ରୋନିକସ ଉପକରଣ ପାଇପାରିବେ ।
ନୂତନ ଷ୍ଟୋର ଶୁଭାରମ୍ଭ ଅବସରରେ ଗ୍ରାହକଙ୍କୁ କେତେକ ଅଫର ପ୍ରଦାନ କରାଯାଇଛି । ଏହି ଅଭିନବ ଅଫର ଜରିଆରେ ଗ୍ରାହକ ଯେକୌଣସି ପୁରୁଣା ଟିଭି ବିନିମୟରେ ଏକ ନୂଆ ଟିଭି, ଏସି, ରେଫ୍ରିଜେରେଟର, କିମ୍ବା ୱାସିଂମେସିନ ନେଇପାରିବେ ।
ଏହି ଉପରେ ୫୦୦୦ ଟଙ୍କାର ରିହାତି ମଧ୍ୟ ପାଇବେ । ଏହି ଅଫର ଯେକୌଣସି ପୁରୁଣା ଏସି, ରେଫ୍ରିଜେରେଟର, କିମ୍ବା ୱାସିଂମେସିନ ମେସିନ ପାଇଁ ବୈଧ ଅଟେ ।
ଗ୍ରାହକ ଭାଗ୍ୟଚକ୍ର ଘୂର୍ଣ୍ଣନ କରି ୧୦୦୦ ଟଙ୍କା ମୂଲ୍ୟର ରିଲାଏନସ ଡିଜିଟାଲ ଉପହାର ଭାଉଚର ଲାଭ କରିପାରିବେ । ଗ୍ରାହକ ମାତ୍ର ୧ ଟଙ୍କା ପ୍ରାରମ୍ଭିକ ଦେୟ ପ୍ରଦାନ କରି ଯେକୌଣସି ସାମଗ୍ରୀ ଏଠାରୁ ନେଇପାରିବେ ଏବଂ ଅବଶିଷ୍ଟ ଦେୟ ୧୦ଟି ସୁଧମୁକ୍ତ କିସ୍ତିରେ ପ୍ରଦାନ କରିପାରିବେ ।
ପ୍ରତ୍ୟେକ କ୍ରୟ ଉପରେ ନିଶ୍ଚିତ ଉପହାର । ମାତ୍ର ୧୨,୯୯୦ ଟଙ୍କା ମୂଲ୍ୟରେ ୩୨ ଏଲସିଡ଼ି ଟିଭି ୩୪,୯୯୦ଟଙ୍କା ମୂଲ୍ୟରେ ୪୦ ଏଲଇଡ଼ି ଟିଭି, ୨,୯୯୦ ଟଙ୍କା ମୂଲ୍ୟରେ ୨୦ ମାଇକ୍ରୋୱେଭ ଓ ୨,୯୯୦ ଟଙ୍କା ମୂଲ୍ୟରେ ଘରୋଇ ଥିଏଟର ଏଠାରେ ଉପଲବ୍ଧ ଅଛି ।
ଭୁବନେଶ୍ୱରଠାରେ ନିଜର ଉପସ୍ଥିତି ଜାହିର କରି ଆମେ ଆନନ୍ଦିତ । ଭୁବନେଶ୍ୱର ବାସିନ୍ଦାଙ୍କୁ ଆମେ ନିଜର ସାମଗ୍ରୀ ପ୍ରଦାନ କରି ସେମାନଙ୍କୁ ଅବିସ୍ମରଣୀୟ ଅନୁଭୂତି ଦେବାକୁ ଉଦ୍ୟମ କରୁଛୁ ବୋଲି ଉଦ୍ଦଘାଟନ ଅବସରରେ ରିଲାଏନ୍ସ ଡିଜିଟାଲର ସିଇଓ ବ୍ରିଆନ ବାଡ଼େ କହିଛନ୍ତି ।
ଦେଶରେ ରିଲାଏନ୍ସ ଏବେ ୫୯ଟି ଷ୍ଟୋର ଖୋଲିସାରିଲାଣି ଏବଂ ଆଗାମୀ ମାସରେ ଆହୁରି ଅନେକ ଷ୍ଟୋର ଖୋଲାଯିବାର ପରିକଳ୍ପନା ରହିଛି ବୋଲି ସେ କହିଛନ୍ତି ।
ଏହି ଷ୍ଟୋରରେ ସମସ୍ତ ପ୍ରକାର ଇଲେକ୍ଟ୍ରୋନିକ୍ସ, ଘରୋଇ ଥିଏଟର, ଟେଲିଭିଜନ, ଏଲ୍ସିଡ଼ି ଟିଭି, ଡିଜିଟାଲ କ୍ୟାମେରା, ମ୍ୟୁଜିକ ସାମଗ୍ରୀ, ମାଇକ୍ରୋୱେଭ, ବାତାନୁକୂଳ ମେସିନ, ରେଫ୍ରିଜେରେଟର, ଲାପଟପ, ଟାବଲେଟ, ମୋବାଇଲ ଫୋନ, ସ୍ମାର୍ଟ ଫୋନ ଆଦି ସାମଗ୍ରୀ ଉପଲବ୍ଧ ।
